|  |  |
| --- | --- |
| Numri i lëndës: | 2020:104972 |
| Datë: | 29.03.2022 |
| Numri i dokumentit:  | 02856287 |

**C.nr.1254/2020**

 **GJYKATA THEMELORE NË PRIZREN – Departamenti i Përgjithshëm – Divizioni Civil,** gjykatësi, Agron J. Hoxhaj, në çështjen juridike të paditësit, E.H. nga Prizreni e të cilin me autorizim e përfaqëson, av. B.M. nga Prizreni të paraqitur kundër të paditurës, KS,’’Scardian’’ me seli në Prishtinë e për shkak të objektit të kontestit – kompensimi i dëmit në shumën prej 1,000.00 € e me vlerën e përcaktuar të kontestit prej 1,000.00 €, duke vendosur në bazë të parashtresës së dt.22.3.202 së të autorizuarit të paditësit, av.B.M. nga Prizreni për tërheqjen e padisë së paditësit, jashtë shqyrtimit gjyqësor, me **dt.29.3.2022**. mori këtë:

**A K T V E N D I M**

 **I. KONSTATOHET e tërhequr** padia e paditësit, E.H. nga Prizreni e parashtruar në çështjen juridike kontestimore, C.nr.1254/2020**.**

 **II.** Secila palë i bartë shpenzimet e procedurës kontestimore.

**A r s y e t i m**

 Paditësi, E.H. nga Prizreni e të cilën me autorizim e përfaqëson av. B.M. nga Prizreni, pranë kësaj gjykate me dt.28.8.2020, ka parashtruar padinë kundër të paditurës, KS,’’Scardian’’ me seli në Prishtinë për shkak të objektit të kontestit – kompensimi i dëmit në shumën prej 1,000.00 € e me vlerën e përcaktuar të kobtestit prej 1,000.00 €.

 Duke proceduar më tej në këtë çështje juridike kontestimore, kjo gjykatë, ka ndërmarr disa veprime procedurale dhe se fundmi, me aktvendimin e saj, C.nr.1254/2020 të dt.10.12.2021, ka detyruar të paditurën, Kompaninë e Sigurimeve, ’’Scardian” me seli në Prishtinë, që të paraqes përgjigjje në padi dhe se njëjta me dt.12.1.2021, përmes dërgimit të saj me postë, ka paraqitur përgjigjje në padi mirëpo në ndërkohë, i autorizuari i paditësit, av. B.M. nga Prizreni, i është drejtuar kësaj gjykate me parashtresën e dt.22.3.2022, e përmes së cilës ka njoftuar gjykatën se paditësi me palën e paditur, kanë arritur marrëveshje jashtëgjyqësor dhe mbi këtë bazë e ka bërë tërheqjen e padisë e më gjerësisht si në këtë parashtresë.

 Përkitazi me situtatën juridike kur tërhiqet një padi në procedurën kontestimore, në nenin 261 të LPK-së, thuhet se:*’’… Padia mund të tërhiqet edhe më vonë, deri në përfundimin e shqyrtimit kryesor, në qoftë se i padituri e jep pëlqimin për një gjë të tillë. Po që se padia është tërhequr, gjykata jep aktvendim me të cilin konstatohet se është tërhequr padia. Ky aktvendim i dërgohet të paditurit vetëm po që se padia i është dorëzuar me parë’’.* Duke qenë se palët ndërgjyqëse, jashtë procedurës gjyqësore, kanë arritur marrëveshje jashtë gjyqësore kurse paditësi, përmes të të autorizuarit të tij, av. B.M. nga Prizreni, i është drejtuar kësaj gjykate me parashtresën e dt.22.3.2022, e përmes së cilës ka njoftuar gjykatën se palët ndërgjyqëse, kanë arritur marrëveshje jashtëgjyqësore dhe mbi këtë bazë, e ka bërë tërheqjen e padisë e më gjerësisht si në këtë parashtresë, kjo gjykatë, vlerësoj se në rastin konkret, janë plotësuar kushtet ligjore nga neni 261 të LPK-së për tërheqjen e padisë së paditësit, Enver Hoxha nga Prizreni të paraqitur kundër të paditurës, KS,’’Scardian’’ me seli në Prishtinë e për shkak të detyrimit në të holla në shumën prej 1,000.00 € e në emër të kompensimit të dëmit dhe se për këtë arsye, kjo gjykatë edhe e konstatoj të tërhequr padinë e paditësit të paraqitur në këtë çështje juridike kontestimore.

 Vendimi mbi shpenzimet procedurale, që secila palë paraprakisht t’i bartë këto shpenzime, është marrë në kuptim të nenit 450 të LPK-së pasi që secila palë vet i bartë harxhimet që i ka shkaktuar me veprimet procedurale të veta.

 Prandaj, nga ajo që u tah më lartë, kjo gjykatë vendosi si në dispozitiv të këtij aktvendimi, e në bazë të nenit 142 par.5 dhe nenit 261 par.3 dhe 4 të LPK-së.

**GJYKATA THEMELORE NË PRIZREN**

**C.nr.1254/2020, me dt.29.3.2022**

 **Gjykatësi**

  **Agron J. Hoxhaj**

 **KËSHILLË JURIDIKE:** Kundër këtij aktvendimi nuk është e lejuar ankesa.